OpenLLM-France/wikimedia huggingface dataset:
# Dar Bel Amri

Dar Bel Amri (en àrab دار بلعامري, Dār Bi-l-ʿĀmrī; en amazic ⴷⴰⵕ ⴱⵍⵍⵄⵎⵔⵉ) és una comuna rural de la província de Sidi Slimane, a la regió de Rabat-Salé-Kenitra, al Marroc. Segons el cens de 2014 tenia una població total de 28.156 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# David White

David A. R. White (Dodge City 12 de maig de 1970) és un actor estatunidenc així com un productor, escriptor i director de cinema. Es va criar en un petit poble agrícola que es troba prop de Dodge City, Kansas. És cofundador de Pure Flix Entertainment, una companyia de distribució i producció especialitzada en pel·lícules temàtiques cristianes. La primera pel·lícula de la companyia fou Hidden Secrets. Està casat amb l'actriu i productora Andrea Logan, que va exercir el paper de la seva esposa en la pel·lícula de 2009 In the Blink of an Eye.

## Referències

* ↑ "David A. R. White Biography". Symetric Productions Inc. [sic] 2008-01-01 http://www.holymanundercover.com/actor.html Arxivat 2008-10-28 a Wayback Machine.
# Digonoporus macroposthia

Digonoporus macroposthia és una espècie de triclàdide planàrid, l'única del gènere Digonoporus. Es considera species inquirenda i es creu que podria tractar-se de la mateixa espècie que Dendrocoelopsis spinosipenis.

## Referències

* ↑ Sluys, R.; Kawakatsu, M.; Riutort, M.; Baguñà, J. «A new higher classification of planarian flatworms (Platyhelminthes, Tricladida)» (en anglès). Journal of Natural History, 43, 29-30, 2009, pàg. 1763-1777. DOI: 10.1080/00222930902741669.
* 1 2 Roman Kenk, 1974. Index of the Genera and Species of the Freshwater Triclads (Turbellaria) of the World. Smithsonian Contributions to Zoology, nº183.
* ↑ Anders G. Dahm, 1960. Dendrocoelopsis spinosipesis (Kenk) from Yugoslavia and Sweden, and Digonoporus macroposthia An der Lan (Turbellaria Tricladida Paludicola). Lunds Universitets Årsskrift, new series, (2)57(9): 44 pàgines.
# Derain (cràter)

Derain és un cràter d'impacte en el planeta Mercuri de 167 km de diàmetre. Porta el nom del pintor francès André Derain (1880-1954), i el seu nom va ser aprovat per la Unió Astronòmica Internacional el 2009.
Té el material extraordinàriament fosc dins i al voltant del cràter. El material és més fosc que el terreny veí de tal manera que aquest cràter s'identifica fàcilment, fins i tot en una imatge global llunyana de Mercuri. L'halo fosc pot ser un material amb una composició mineralògica diferent de la majoria de la superfície visible de Mercuri.
S'han observat cràters amb material fosc similar sobre o prop de les seves vores a la superfície de la conca Caloris durant el primer sobrevol de la sonda espacial MESSENGER.

## Referències

* ↑ «Derain». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Litoria adelaidensis

Litoria adelaidensis és una espècie de granota que es troba al sud-oest d'Austràlia.

## Referències

* Hero, J.-M. & Roberts, D. (2004). Litoria adelaidensis. Llista Vermella de la UICN, Unió Internacional per a la Conservació de la Natura, 2006. Consultat el 7 de gener de 2008 (en anglès).
# Dharahara

Dharahara (en nepalès धरहरा), també anomenada Torre Bhimsen, era una torre de nou pisos d'altura que s'elevava 61,88 metres sobre el nivell del terra que es trobava al centre de Sundhara, a Katmandú. i que va col·lapsar durant el terratrèmol del Nepal de 2015. La torre fou construïda el 1832 pel Mukhtiyar (equivalent a un Primer Ministre) Bhimsen Thapa en virtut de la comissió de la Reina Lalit Tripura Sundari i formava part de l'arquitectura de Katmandú reconeguda per la UNESCO.
Al seu interior, la torre tenia una escala de cargol de 213 graons. Al vuitè pis comptava amb un balcó circular des del qual es tenia una àmplia vista panoràmica de la vall de Katmandú. Tenia un màstil de bronze en el seu sostre de 5,2 metres d'altura.
La construcció, d'origen militar, havia resultat greument afectada per un terratrèmol que sacsejà el Nepal el 1934. El 25 d'abril del 2015 la major part de la torre quedà destruïda com a conseqüència d'un fort important terratrèmol que afectà Katmandú, però la base es va conservar. Uns 180 cossos foren recuperats de les seves runes.

## Referències

* 1 2 «Bhimsen Tower on LonelyPlanet Guide». The Lonely Planet. [Consulta: 14 desembre 2011].
* ↑ «In pictures: Earthquake in Nepal demolishes Darahara Tower». DNA [Consulta: 25 abril 2015].
* ↑ «For Sale». The Kathmandu Post, 03-05-2013 [Consulta: 25 abril 2015]. Arxivat 24 de setembre 2015 a Wayback Machine. «Còpia arxivada». Arxivat de l'original el 2015-09-24. [Consulta: 30 abril 2015].
* ↑ Bhattarai, Suresh «Case study from Nepal». CASITA Final Workshop, 16-03-2004. Arxivat de l'original el 3 de març 2016 [Consulta: 26 abril 2015].
* ↑ «LIVE: Two major quakes rattle Nepal; historic Dharahara Tower collapses, deaths reported in India». Zee News, 25-04-2015 [Consulta: 25 abril 2015].
* ↑ «Historic Dharahara tower collapses in Kathmandu after earthquake». , 25-04-2015 [Consulta: 25 abril 2015].
* ↑ Barry, Ellen «Earthquake Devastates Nepal, Killing More Than 1,100». New York Times, 25-04-2015.
# Stijn Devolder

Stijn Devolder (Kortrijk, 29 d'agost de 1979) és un ciclista belga. Va passar al professionalisme el 2002, de la mà de l'equip flamenc Vlaanderen 2002. Actualment corre a l'equip Vérandas Willems-Crelan, després que també corregués durant un temps a l'equip Discovery Channel, de Lance Armstrong.
Els seus èxits esportius més importants són el Campionat de Bèlgica en ruta de 2007, 2010 i 2013, el Tour de Flandes de 2008, la Volta a Bèlgica de 2008 i el Campionat de Bèlgica de contrarellotge.

## Palmarès

* 2000
** 1r al Triptyque des Monts et Châteaux i vencedor d'una etapa
** 1r al Gran Premi de Waregem
* 2001
** 1r a la Fletxa flamenca
** 1r a la Volta a la Província de Lieja i vencedor de 3 etapes
** 1r al Gran Premi de Waregem
* 2004
** Vencedor d'una etapa dels Quatre dies de Dunkerque
* 2005
** 1r dels Tres dies de La Panne
* 2006
** Vencedor d'una etapa de la Volta a Bèlgica
* 2007
** Campió de Bèlgica en ruta
** 1r de la Volta a Àustria i vencedor d'una etapa
** Vencedor d'una etapa dels Tres dies de La Panne
* 2008
** Campió de Bèlgica de contrarellotge
** 1r de la Volta a l'Algarve i vencedor d'una etapa
** 1r de la Volta a Bèlgica i vencedor d'una etapa
** 1r del Tour de Flandes
** 1r a l'Omloop Mandel-Leie-Schelde
* 2009
** 1r del Tour de Flandes
* 2010
** Campió de Bèlgica en ruta
** Campió de Bèlgica de contrarellotge
** 1r de la Volta a Bèlgica
* 2013
** Campió de Bèlgica en ruta

### Resultats a la Volta a Espanya

* 2005. 24è de la classificació general
* 2006. 11è de la classificació general
* 2007. Abandona (19a etapa). Porta el mallot or durant una etapa
* 2009. 85è de la classificació general
* 2011. 154è de la classificació general

### Resultats al Tour de França

* 2008. Abandona (15a etapa)
* 2009. 83è de la classificació general
* 2015. 148è de la classificació general

## Enllaços externs

* Pàgina oficial del ciclista Arxivat 2008-09-01 a Wayback Machine.
* Fitxa de Stijn Devolder
# Pàgases

Pàgases (en llatí Pagasae, en grec antic Παγασαί Pagasai) era una ciutat de Magnèsia a Tessàlia situada al nord del golf Pagàsic (Παγασητικὸς κόλπος, Pagasaeus Sinus).
Pàgases és el port d'on, segons la mitologia grega, va sortir Jàson amb la nau Argo. Alguns autors antics derivaven el seu nom de la construcció d'aquell vaixell (πήγνυμι pégnimi), però d'altres de les nombroses fonts que es trobaven en aquell lloc.
Va passar a Macedònia després de la derrota d'Onòmarc per Filip II de Macedònia, segons Diodor de Sicília. Els seus habitants van haver de deixar la ciutat per instal·lar-se a Demetries quan Demetri Poliorcetes va fundar aquesta ciutat el 290 aC, però després de la conquesta romana es va repoblar i va esdevenir una ciutat important. En temps d'Estrabó era el port de Feres i una de les principals ciutats de Tessàlia. Pàgases es trobava a 90 estadis de Feres i a 20 de Iolkos.
Les seves ruïnes són prop de l'actual ciutat de Volos. L'acròpoli ocupava el cim d'una altura rocosa sobre el cap d'Angkístri, on al peu d'unes formacions rocoses, hi ha moltes fonts d'aigua abundant, de les que parla Estrabó. Però com que aquestes fonts són més aviat salines, a la ciutat, a l'època romana es va portar aigua mitjançant un aqüeducte. Encara es poden veure algunes parts en ruïnes de l'aqüeducte.

## Referències

* ↑ Smith, William (ed.). «Pagasae». Dictionary of Greek and Roman Geography (1854). [Consulta: 31 desembre 2020].
# Plummer (Idaho)

Plummer és una població dels Estats Units a l'estat d'Idaho. Segons el cens del 2000 tenia 990 habitants.

## Demografia

Segons el cens del 2000, Plummer tenia 990 habitants, 336 habitatges, i 257 famílies. La densitat de població era de 338,3 habitants/km².
Dels 336 habitatges en un 38,4% hi vivien nens de menys de 18 anys, en un 49,4% hi vivien parelles casades, en un 17,3% dones solteres, i en un 23,5% no eren unitats familiars. En el 19,6% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,33.
Per edats la població es repartia de la següent manera: un 33,3% tenia menys de 18 anys, un 12,2% entre 18 i 24, un 26,6% entre 25 i 44, un 17,6% de 45 a 60 i un 10,3% 65 anys o més.
L'edat mediana era de 29 anys. Per cada 100 dones de 18 o més anys hi havia 88,6 homes.
La renda mediana per habitatge era de 28.438 $ i la renda mediana per família de 31.806 $. Els homes tenien una renda mediana de 26.583 $ mentre que les dones 20.357 $. La renda per capita de la població era de 10.564 $. Aproximadament el 17,3% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plummer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Plummer». American Fact Finder. Oficina del Cens dels Estats Units, 12-01-2010.
# Mas Humbert

El Mas Humbert és una obra del municipi de Castellar del Vallès (Vallès Occidental) protegida com a bé cultural d'interès local.

## Descripció

Es tracta d'una masia que respon als preceptes arquitectònics clàssics, amb un adossament posterior d'un annex de planta quadrada i de la mateixa alçada. El frontis presenta una distribució simètrica dels elements, com segurament ho era abans la totalitat de la planta. Arc de mig punt adovellat a la planta baixa, entrada pels utillatges agrícoles i finestra, que comprenen i corresponen respectivament a les tres crugies clàssiques de la típica construcció catalana.
A la primera planta hi ha tres finestres emmarcades amb discreta ornamentació en els dintells. La finestra del mig, més gran que les altres, indica la importància de la cambra central. Sota el teulat hi ha una obertura que assenyala l'emplaçament de les golfes. Per sobre l'obertura hi ha també la típica corriola per pujar la palla.
L'annex adossat es comunica per l'interior, a nivell de la segona planta i queda inclòs en la zona d'habitacle, mentre que l'última dependència s'utilitza per a utillatge.

## Història

És una masia esmentada en documents del segle xvii.

## Referències

* 1 2 3 4 «Mas Humbert». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Antonio José Gomes De Matos

Antonio José Gomes De Matos, també conegut com a Toni Lambada, (Brasilia, 26 d'octubre de 1965) és un exfutbolista brasiler, que jugava en la posició de davanter.

## Trajectòria

Provinent del San José brasiler, a la temporada 89/90 fitxa pel València CF. Eixe any és titular i marca 6 gols en 36 partits. Als anys següents la seua aportació aniria minvant, fins a aparèixer tan sols en un partit de la temporada 92/93. Aquella temporada, a més a més, va ser cedit al Reial Valladolid, que militava a la Segona Divisió.
A València és recordat pels quatre gols que li feu al Celta en al temporada 1989-90.

## Referències

* ↑ SD, Redacción. «10 fiascos de delanteros en la historia del Valencia» (en castellà), 11-08-2022. [Consulta: 7 octubre 2022].
* ↑ «La historia (y Toni Lambada) están con el Valencia» (en castellà), 02-01-2017. [Consulta: 7 octubre 2022].
* ↑ «El éxtasis de Toni Lambada» (en castellà), 23-11-2014. [Consulta: 7 octubre 2022].

## Enllaços externs

* Fitxa del jugador
# Malé Vozokany

Malé Vozokany és un poble i municipi d'Eslovàquia que es troba a la regió de Nitra, al sud-oest del país.El 2021 tenia 333 habitants.

## Història

La primera menció escrita de la vila es remunta al 1209.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História obce Malé Vozokany» (en eslovac). Obec Malé Vozokany. [Consulta: 7 agost 2022].
# Malé Zálužie

Malé Zálužie és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1397.

## Referències

* ↑ «Nitra (District, Nitriansky kraj, Slovakia) - Population Statistics, Charts, Map and Location». [Consulta: 23 febrer 2019].
# Sirius

* Aquest article tracta sobre la cançó. Si cerqueu l'estrella, vegeu «Sírius».
Sirius és el primer tema de l'àlbum Eye in the Sky de The Alan Parsons Project. És una cançó totalment instrumental. Tot i estar unida musicalment al segon tema de l'àlbum, el popular single "Eye in the sky", les ràdios sempre n'ignoren el preludi, el tema "Sirius". El nom fa referència a una de les estrelles més brillants i que millor es poden veure des de la Terra.
La breu durada i la gradual pujada d'intensitat del tema Sirius l'han convertit en un tema perfecte per a presentacions esportives. Els Nebraska Cornhuskers, els Pittsburgh Steelers, els New Orleans Saints, els Chicago Bulls, els Phoenix Suns i els Kansas City Chiefs l'han utilitzat en el moment de l'entrada dels seus jugadors al camp. Curiosament, la cançó "On the run" del disc The Dark Side of the Moon de Pink Floyd, disc pel qual Alan Parsons va ésser nominat a un Grammy per la seva tasca d'enginyer, era utilitzada pels Chicago Bulls per presentar els jugadors de l'equip rival.

## Referències

* 1 2 Cohen, Jonathan. «Alan Parsons, Writer of Chicago Bulls’ Theme Song and Former Beatles Engineer, Talks ‘Sirius’ and ‘Let It Be’» (en anglès americà), 24-04-2020. [Consulta: 5 maig 2024].
* 1 2 Nast, Condé. «The 200 Best Songs of the 1980s» (en anglès americà), 24-08-2015. [Consulta: 5 maig 2024].
* ↑ «The Dark Side of the Moon (1973) | Biblioteca ULPGC» (en castellà). [Consulta: 5 maig 2024].
# Maria Boissevain

Maria (Mia) Boissevain (Amsterdam, 8 de febrer del 1878–Londres, 8 de març del 1959) fou una malacòloga i feminista neerlandesa.

## Biografia

Era la més menuda de nou germans. El seu pare era un armador d'una família rica de comerciants hugonots i sa mare era filla d'un advocat.
Estudià en una escola secundària per a xiquetes. Després de graduar-se, assistí a una conferència sobre botànica impartida per Hugo de Vries, que li despertà l'interés pel tema. El 1896, començà a estudiar ciències naturals en la Universitat d'Amsterdam i s'hi especialitzà en zoologia. Després de llicenciar-se'n, se n'anà a Zúric per a continuar investigant sobre les espècies de <i>Dentalium</i> i, als 25 anys, va obtenir el títol de doctora. De retorn als Països Baixos, fou conservadora d'Artis, un zoològic i associació holandesa de zoologia. Romandrà activa com a investigadora fins al 1915, tot i que mai va perdre l'interés per la zoologia. Quatre tàxons de mol·luscos porten el seu nom: les espècies Cadulus boissevaini, Antalis boissevainae, Fustiaria Mariae i el gènere Boissevainia.

## Drets de les dones

Durant la seua estada a Zúric, coincidí amb estudiants internacionals interessats en els drets de les dones. De tornada als Països Baixos, va visitar a Aletta Jacobs per a parlar sobre els drets de les dones holandeses. El 1908, Jacobs li va demanar a Boissevain que col·laboràs en la preparació del tercer Congrés Internacional de Dones d'Amsterdam. Allí va conéixer altres destacades feministes i s'implicà més en el moviment feminista. Juntament amb Rosa Manus, amb qui havia anat a escola, fundaren una comissió de propaganda dins del Vereeniging voor Vrouwenkiesrecht i la va presidir fins al 1912. Aquest mateix any, Manus i ella van proposar una exposició sobre les circumstàncies de les dones entre 1813 i 1913, inspirada en les exposicions realitzades amb motiu del centenari de la independència dels francesos. Va escriure el catàleg de l'exposició De Vrouw 1813–1913. Durant la Primera Guerra Mundial, ajudà les famílies dels soldats mobilitzats i els refugiats flamencs. El 1915, fou una de les organitzadores del Congrés Internacional de Dones a la Haia. Va escriure un llibre autobiogràfic, Een Amsterdamsche familie, publicat al 1967.
Després del 1915, es va traslladar a Gran Bretanya i adoptà dues xiquetes angleses. Va viure a Suïssa amb les dues filles entre el 1925 i el 1928. Després tornà als Països Baixos i va viure a Londres des del 1930 fins a la seua mort, el 1959. Està soterrada a Amsterdam.

## Referències

* 1 2 3 4 Boissevain in 1001 Vrouwen.
* 1 2 Anne Commire. Women in World History. Gale, 2000-12-12, p. 196 & 201. ISBN 978-0-7876-4069-9.
* ↑ Catalog on worldcat.

## Enllaços externs

* Academia.edu.
* Vrouwenlèxic.
# Andrew Moore

Andrew Moore (Devon), també conegut com A. M. T. Moore, és un arqueòleg i acadèmic britànic. És professor de l'Institut de Tecnologia de Rochester (Rochester Institute of Technology, RIT).

## Joventut

Andrew Moore va néixer a Devon, Anglaterra. Va estudiar Història Moderna a la Universitat d'Oxford i el 1966 es va unir a l'excavació de Kathleen Kenyon a Jerusalem. Del 1967 al 1969, va fer estudis de postgrau a la Universitat de Londres amb John Evans. Després va realitzar investigacions de postgrau a la Universitat d'Oxford. Va acabar el títol de Doctor of Philosophy (DPhil) el 1978 amb una tesi doctoral titulada The Neolithic of the Levant (El neolític del Llevant). La seva supervisora va ser Dame Kathleen Kenyon.

## Carrera professional

Actualment és director del jaciment d'Abu Hureyra i actual president de l'Institut Arqueològic d'Amèrica.
Del 2000 al 2007, Moore va ser degà del Col·legi d'Arts Liberals de l'Institut de Tecnologia de Rochester (RIT). Des del 2007 és degà d'Estudis de Postgrau al RIT.

## Publicacions

* Moore, Andrew M. T; Hillman, Gordon C; Legge, Anthony J. Village on the Euphrates: From Foraging to Farming at Abu Hureyra (en anglès). Oxford University Press, 2000. ISBN 978-0-19-510806-4.

## Referències

* ↑ Moore, A. M. T. «The neolithic of the Levant (DPhil)» (en anglès). Oxford University Research Archive (Universitat d'Oxford).
* ↑ «New York Welcomes New AIA President Andrew M.T. Moore» (en anglès). Archaelogical.
* ↑ «RIT News article on Andrew Moore's appointment to graduate dean» (en anglès). Rochester Institute of Technology (RIT), 21-12-2010. Arxivat de l'original el 2016-03-03. [Consulta: 1r novembre 2020].
# Andrew Louth

Andrew Louth FBA (/laʊθ/; nascut l'11 de novembre del 1944) és un teòleg anglès. És professor emèrit de patrística i estudis bizantins de la Facultat de Teologia i Religió de la Universitat de Durham, on ensenya des del 1996. Anteriorment havia ensenyat a la Universitat d'Oxford (majoritàriament patrística) i el Goldsmiths' College (història de l'Imperi Romà d'Orient i de l'alta edat mitjana). És membre de l'Acadèmia Britànica i formà part del Consell de l'Acadèmia Britànica des del 2011 fins al 2014. Fou president de la Societat d'Història Eclesiàstica (2009-10).
Nasqué l'11 de novembre del 1944 a Louth (Lincolnshire) i estudià a les universitats de Cambridge i Edimburg.
Louth, que havia estat un sacerdot anglicà, es convertí al cristianisme ortodox el 1989 i fou ordenat capellà ortodox el 2003.

## Obres seleccionades

* Louth, A. Greek East and Latin West: The Church, AD 681-1071 (en anglès). St. Vladimir's Seminary Press, 2007. ISBN 9780881413205.
* Louth, A. (2002), St. John Damascene: Tradition and Originality in Byzantine Theology, Oxford early Christian studies., Oxford University Press, ISBN 9780199275274
* Louth, A. & Raitt, Jill (1998), Wisdom of the Byzantine Church: Evagrios of Pontos and Maximos the Confessor, Paine Lectures in Religion, 1997, Facultat d'Estudis Religiosos de la Universitat de Missouri, OCLC 38570047
* Louth, A. (1996), Maximus the Confessor, Early Church Fathers, Routledge London, ISBN 0203991273
* Louth, A. (1989), Discerning the Mystery: An Essay on the Nature of Theology, Clarendon, ISBN 0198261969
* Louth, A.; Oden, T. C.; Conti, M. (2001). Genesis 1-11; Volum 1. Taylor & Francis. ISBN 1579582206.

## Referències

* 1 2 Facultat de Teologia i Religió. «Emeritus Professor A Louth» (en anglès). University de Durham. [Consulta: 27 novembre 2016].
* ↑ «Professor Andrew Louth». Acadèmia Britànica, 09-04-2015. [Consulta: 27 novembre 2016].
* ↑ Past Presidents - Ecclesiastical History Society
* ↑ Behr, 2011, p. ix.

## Bibliografia

* Behr, J. «Andrew Louth». A: Andreópulos, A. Meditations of the Heart: The Psalms in Early Christian Thought and Practice; Essays in Honour of Andrew Louth (en anglès). 8. Brepols, 2011, p. ix–xiii (Studia Traditionis Theologiae). DOI 10.1484/M.STT-EB.6.09070802050003050304030306. ISBN 978-2-503-54021-4.

## Vegeu també

* Diòcesi ortodoxa russa de Súroj
# Manning (Iowa)

Manning és una població dels Estats Units a l'estat d'Iowa. Segons el cens del 2000 tenia 1.490 habitants.

## Demografia

Segons el cens del 2000, Manning tenia 1.490 habitants, 650 habitatges, i 391 famílies. La densitat de població era de 240,7 habitants/km².
Dels 650 habitatges en un 23,5% hi vivien nens de menys de 18 anys, en un 50,8% hi vivien parelles casades, en un 7,2% dones solteres, i en un 39,7% no eren unitats familiars. En el 37,4% dels habitatges hi vivien persones soles el 22,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,4% tenia menys de 18 anys, un 5,2% entre 18 i 24, un 22,3% entre 25 i 44, un 20,9% de 45 a 60 i un 28,2% 65 anys o més.
L'edat mediana era de 44 anys. Per cada 100 dones de 18 o més anys hi havia 80,5 homes.
La renda mediana per habitatge era de 32.083 $ i la renda mediana per família de 43.021 $. Els homes tenien una renda mediana de 28.214 $ mentre que les dones 19.432 $. La renda per capita de la població era de 16.806 $. Entorn del 3,7% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Manning». American Fact Finder. Oficina del Cens dels Estats Units, 12-01-2010.
Viccionari